Diari Oficial de la Generalitat Valenciana


Sumari del DOGV 8270, del 10-04-2018 (2018/3223)

RESOLUCIÓ de 28 de març de 2018, de la Universitat d'Alacant, per la qual es convoca concurs per a la provisió de places de professor contractat doctor en règim laboral d'interinitat.
---------------------------------------------------------------------------------------------------------------------------------------------------------------------------------------

### Dades del document

Número de DOGV
:   8270

Data del DOGV
:   10-04-2018

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2018/3223


Data del document
:   28-03-2018

Organisme emissor
:   Universitat d'Alacant

Tipus de document
:   Resolució

Descriptors 

:   * concurs administratiu

RESOLUCIÓ de 28 de març de 2018, de la Universitat d'Alacant, per la qual es convoca concurs per a la provisió de places de professor contractat doctor en règim laboral d'interinitat. [2018/3223]  
En compliment del que disposa el Decret 174/2002, de 15 d'octubre (publicat en el DOGV de 22.10.2002), del Govern Valencià, sobre Règim i Retribucions del Personal Docent i Investigador Contractat Laboral de les universitats Públiques Valencianes i sobre Retribucions Addicionals del Professorat Universitari, aquest Rectorat ha resolt convocar a concurs, per a la seua provisió temporal en règim laboral d'interinitat, les places de professor contractat doctor, que es relacionen en l'annex I de la present resolució, d'acord amb les bases següents:  
  
  
1. Normes generals  
Aquests concursos es regiran pel que disposa el capítol I del títol IX de la Llei orgànica 6/2001, de 21 de desembre, d'universitats (BOE 24), modificada per la Llei orgànica 4/2007, de 12 d'abril (BOE 13), pel Decret 174/2002, de 15 d'octubre (publicat en el DOGV de 22), del Govern Valencià, sobre Règim i Retribucions del Personal Docent i Investigador Contractat Laboral de les universitats Públiques Valencianes i sobre Retribucions Addicionals del Professorat Universitari, per l'Acord de Consell de Govern de 26 d'octubre de 2016 pel qual s'aprova la Normativa de la Universitat d'Alacant per la qual es regulen els concursos per a la contractació de Professor Contractat Doctor o Professora Contractada Doctora en règim d'interinitat (BOUA de 27.10.2017) i la resta de normativa d'aplicació general.  
  
De conformitat amb el que preveu l'Acord de Consell de Govern de la Universitat d'Alacant, de 17 de desembre de 2013 pel que s'aprova el II Pla d'igualtat d'oportunitats entre dones i hòmens de la Universitat d'Alacant, es fa constar que:  
- Existeix infrarepresentació de les dones en la categoria de professor/a contractat/a doctor/a de l'àrea de Projectes Arquitectònics.  
La Universitat d'Alacant, compromesa amb el principi d'igualtat d'oportunitats entre dones i hòmens, anima especialment al col·lectiu infrarepresentat en les distintes categories i àrees a concursar a les places d'aquesta convocatòria on hi ha dita infrarepresentació.  
  
  
2. Requisits  
2.1. El compliment dels requisits per a concursar a la figura de professor contractat doctor, relacionats en els apartats 2.2 i 2.3 següents, haurà d'estar referit sempre a la data d'expiració del termini fixat per a sol·licitar la participació en el concurs i mantindre's fins a la data de formalització del contracte.  
2.2. Requisits de caràcter general:  
a) Tindre complits els setze anys i no excedir l'edat màxima de jubilació forçosa.  
b) Posseir la capacitat funcional per a l'exercici de les tasques o funcions corresponents a les places convocades.  
c) No haver sigut separada o separat, per mitjà d'expedient disciplinari, del servei de qualsevol de les Administracions Públiques o dels òrgans constitucionals o estatutaris de les comunitats autònomes, ni trobar-se en inhabilitació absoluta o especial per a ocupacions o càrrecs públics per resolució judicial, per a l'accés al cos o escala de funcionari, o per a exercir funcions semblants a què exercien en el cas del personal laboral, en el que haguera sigut separat o inhabilitat. En el cas de ser nacional d'un altre Estat, no trobar-se en situació d'inhabilitació o equivalent ni haver sigut sotmesa o sotmés a sanció disciplinària o equivalent que impedisca, en el seu Estat, en els mateixos termes l'accés a l'ocupació pública.  
d) Les o els aspirants que no siguen de nacionalitat espanyola hauran de posseir un coneixement adequat de qualsevol de les llengües oficials de la Comunitat Valenciana per al desenvolupament de les seues funcions.  
2.3. Requisits de caràcter específic:  
a) Estar en possessió del títol de doctor. En el cas de titulacions obtingudes en l'estranger haurà de disposar de l'homologació o equivalència al nivell acadèmic de doctor d'acord amb el que preveu el RD 967/2014 de 21 de novembre. En cas de candidates o candidats amb títols de la Unió Europea també serà vàlida la credencial de reconeixement dirigit a l'exercici de la professió de Professor d'Universitat.  
  
b) Disposar d'avaluació positiva de la seua activitat per part de l'Agència Nacional d'Avaluació de la Qualitat i Acreditació o de l'Agència Valenciana d'Avaluació i Prospectiva.  
c) Les o els aspirants que sol·liciten plaça en què s'establisca un requisit lingüístic, hauran d'acreditar el nivell del mateix establit per a cada plaça.  
  
3. Sol·licituds  
Les persones que vulguen prendre part en els concursos presentaran en el termini de 10 dies hàbils comptats a partir de l'endemà al de publicació d'aquesta convocatòria en el Diari Oficial de la Generalitat Valenciana, per cada plaça sol·licitada, la corresponent instància d'acord amb el model oficial, que haurà de ser omplida i enviada a través de l'aplicació informàtica disponible en l'adreça següent: https://cvnet.cpd.ua.es/eadmua/Tramites/IniciarTramitePublico'pCodigoTramite=TRAM\_CONTPDILABSOL&pIdioma=CASTELLANO  
L'ompliment i enviament de la mateixa no eximix de la seua presentació física en paper, per la qual cosa s'haurà d'imprimir i firmar, prèviament a la seua presentació en l'oficina principal del Registre General de la Universitat o en les oficines auxiliars, situades en les secretaries de centre i en la seu d'Alacant, o bé, per qualsevol de les formes previstes en l'art. 38 de la Llei 30/199, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999 (que es manté en vigor en aplicació del penúltim paràgraf de la disposició derogatòria única de la Llei 39/2015, d'1 d'octubre, del Procediment administratiu comú de les administracions públiques). Les sol·licituds que es presenten a través de les oficines de correus hauran d'anar en sobre obert perquè el personal de correus puga estampar en cada una d'elles el segell de dates abans de la seua certificació i dirigir-se al Campus de Sant Vicent del Raspeig, Apt. 99, E-03010 Alacant.  
En les dependències del Servei de Selecció i Formació es posarà a disposició dels interessats que ho requerisquen els recursos informàtics suficients per a accedir a la dita pàgina web, omplir i imprimir la instància.   
Aquesta instància s'acompanyarà de la documentació que a continuació es detalla:  
a) d'acord amb l'art. 14.4-5 de la Llei 20/2017, de 28 de desembre, de la Generalitat de Taxes (DOGV 30.12.2017), RESGUARD que justifique el pagament de 27,40 euros, en concepte d'admissió a proves, que s'ingressaran, en efectiu o per mitjà de transferència bancària, en el Banco SabadellCAM en el compte Núm. ES29 8283-0920-31-2230891115, referenciant junt amb el nom i cognoms, el número de DNI i el número de la plaça.  
Estaran exempts del pagament de la taxa:  
1) Les o els aspirants amb una discapacitat igual o superior al 33 %. Hauran de presentar certificació de la Conselleria de Benestar Social o òrgans competents d'altres administracions públiques, que acredite discapacitació igual o superior al 33 %.  
2) Els membres de famílies nombroses de categoria especial i els membres de famílies monoparentals de categoria especial. (Llei taxes Generalitat 30.12.17). Els membres de famílies nombroses de categoria general i els membres de famílies monoparentals de categoria general disfrutaran d'una bonificació del 50 %. En ambdós casos hauran de presentar fotocòpia del títol oficial de família nombrosa o títol oficial de família monoparental.  
3) Les víctimes d'actes de violència sobre la dona que acrediten aquesta condició per mitjà de qualsevol dels mitjans de prova previstos en l'article 9.1 i 9.2 de la Llei 7/2012, de 23 de novembre, de la Generalitat, integral contra la violència sobre la dona en l'àmbit de la Comunitat Valenciana.  
4) Les persones que figuren com demandants d'ocupació amb una antiguitat de, com a mínim, 3 meses abans a la data de la convocatòria. Per a beneficiar-se de l'exempció seran requisits que no hagen rebutjat, en el termini de què es tracte, cap oferta d'ocupació adequada ni s'hagen negat a participar, excepte causa justificada, en accions de promoció, formació o reconversió professionals i que, així mateix, no tinguen rendes superiors, en còmput mensual, al salari mínim interprofessional. L'acreditació relativa a la condició de demandant d'ocupació, amb els requisits previstos en la llei, se sol·licitarà en la corresponent oficina del Servei Públic d'Ocupació Estatal (SEPE). Quant a l'acreditació de les rendes es farà per mitjà d'una declaració escrita del sol·licitant. Els dos documents hauran d'adjuntar-se a la sol·licitud.  
  
b) Fotocòpia del DNI o, en cas de persones estrangeres, del document que acredite la seua identitat i data de naixement.  
c) Fotocòpia del títol acadèmic exigit o de la certificació acadèmica que acredite haver realitzat tots els estudis per a l'obtenció del mateix i haver abonat els drets per a l'expedició del títol.  
d) Fotocòpia de l'avaluació positiva de l'Agència Nacional d'Avaluació de la Qualitat i Acreditació o de l'Agència Valenciana d'Avaluació i Prospectiva.  
e) Un currículum, segons model de l'annex II, firmat i fotocòpia simple dels documents acreditatius dels mèrits al·legats en ell. Només es valoraran els mèrits complits en la data en què finalitza el termini de presentació de sol·licituds i no s'admetrà documentació acreditativa dels mèrits una vegada finalitzat el termini de presentació d'esmenes o reclamacions indicat en la base 6.1. Els mèrits al·legats en el currículum que no hagen sigut justificats documentalment no seran tinguts en compte  
f) Per a l'acreditació del requisit arreplegat en la base 2.2.e), haurà d'aportar fotocòpia del document que acredite un coneixement adequat de qualsevol de les llengües oficials de la Comunitat Valenciana per al desenvolupament de les seues funcions. La no presentació no serà causa d'exclusió però, en defecte d'això, la Comissió de Selecció podrà realitzar una prova.  
g) Els que sol·liciten plaça en què en el detall de la seua activitat s'arreplegue un requisit lingüístic, hauran d'aportar fotocòpia del document que acredite el nivell de coneixement de la llengua corresponent.  
Per a les places en què s'establisca l'ensenyança en llengua valenciana, s'aportara fotocòpia del certificat de Capacitació Docent en Valencià de la Conselleria amb competències en matèria d'Educació; certificat de nivell C1, nivell mitjà o el seu equivalent homologat dels cursos de valencià de la Universitat d'Alacant, o document equivalent expedit per qualsevol altra de les universitats de l'àmbit lingüístic català, certificat de Grau Mitjà de la Junta Qualificadora de Coneixements de Valencià, o document equivalent expedit per la Generalitat de Catalunya o pel Govern de les Illes Balears.  
Per a les places en les quals s'establisca com requisit lingüístic el coneixement d'una determinada llengua estrangera, hauran d'aportar fotocòpia del document que acredite el nivell del Marco Comú Europeu de Referència (MCER) del mateix establit per a cada plaça, segons la taula d'equivalències de la Universitat d'Alacant que es pot consultar en la pàgina web del Servei de Selecció i Formació en la següent adreça: https://s.ua.es/B~Nw  
En el cas de cursos realitzats pel Centre Superior d'Idiomes de la Universitat d'Alacant s'haurà d'acreditar l'equivalència d'aquests, amb el nivell del MCER. Per a això s'ha d'adjuntar fotocòpia del títol amb el revers del mateix on conste tal circumstància o el certificat electrònic disponible en UACloud /eAdministració/Tràmits laborals/Certificat de Formació, on s'especifica la dita equivalència.  
  
Les persones nacionals de països on la llengua oficial siga la requerida per a l'accés a la plaça, podran certificar el nivell d'idioma requerit amb els següents títols acadèmics, cursats en la llengua estrangera corresponent en centres que no depenguen del sistema educatiu espanyol:  
Secundària: B2  
Batxiller: C1  
Aquesta documentació serà remesa des del Servei de Selecció al Servei de Llengües per a realitzar la consulta de la seua validesa a aquests efectes.  
Es podrà sol·licitar a l'interessat la traducció del títol en els casos en què a causa de l'idioma siga necessari, així com un informe de l'organisme competent que acredite la llengua vehicular d'aquest, sempre que de la documentació presentada no es desprenga aquesta circumstància  
3.1. Traducció de documents.  
Aquells documents acreditatius dels requisits presentats en un idioma diferent d'algun dels oficials a la Comunitat Valenciana, hauran d'anar acompanyats de traducció per intèrpret jurat.  
4. Protecció de dades personals  
Les dades de caràcter personal aportats per les o els aspirants quedaran inclosos en el fitxer automatitzat de Personal d'aquesta Universitat, que es compromet a no fer un ús diferent d'aquell per al qual han sigut sol·licitats, segons la resolució de la Universitat d'Alacant, de 17 de desembre de 2002, per la que es regula els fitxers automatitzats de dades de caràcter personal (DOGV 15 de gener de 2003).  
  
La Universitat d'Alacant informa així mateix, sobre la possibilitat d'exercir els drets d'accés, rectificació, cancel·lació i, si és el cas, d'oposició, que preveu l'article 5 de la Llei orgànica 15/1999, de 13 de desembre, de protecció de dades; que han de ser exercits, per escrit, davant del Gerent d'aquesta Universitat.  
  
5. Informació i notificacions del procediment.  
5.1. D'acord amb el que preveu l'art. 45 de la Llei 39/2015, d'1 d'octubre, del procediment administratiu comú de les administracions públiques, les publicacions detallades en les bases següents, així com la informació d'altres actes que d'ella es deriven que requerisquen publicació, inclosos els recursos en via administrativa, substituiran la notificació personal a les persones interessades i produiran els mateixos efectes.  
5.2. La informació referent a aquesta convocatòria i el seu procés pot consultar-se en la pàgina web de la Universitat d'Alacant, la adreça de la qual és https://s.ua.es/I~SJ  
5.3. En el cas d'haver-se de fer alguna notificació personal a la interessada o interessat a la seua adreça postal, es considerarà com vàlida la indicada en la seua instància, de manera que si en el desenvolupament del procediment es produïra algun canvi en la mateixa, serà la seua responsabilitat comunicar-ho.  
  
6. Relació de persones admeses i excloses.  
6.1. Expirat el termini de presentació d'instàncies, es publicarà en la pàgina web del Servei de Selecció i Formació resolució rectoral amb la relació provisional de persones admeses i excloses amb indicació de la causa d'exclusió.  
Contra aquesta resolució les i els interessats podran presentar reclamació o esmena en el termini que s'indique en la mateixa resolució i que no serà inferior a tres dies hàbils, a comptar del següent al de la seua publicació.  
6.2. Finalitzat el dit termini, es publicarà en el mateix lloc resolució en què, a més de declarar aprovada la relació definitiva de persones admeses i excloses, s'arreplegarà el lloc, data i hora de celebració de l'acte de constitució referit en la base 9.1.  
6.3. No procedirà devolució alguna dels drets de participació en processos selectius en els supòsits d'exclusió per causa imputable a la persona interessada.  
  
7. Comissions de selecció  
7.1. Els concursos seran jutjats per les corresponents comissions de Selecció que estaran integrades per cinc membres de ple dret, amb els seus respectius suplents, i la composició dels quals serà la següent:  
  
- Tres membres designats pel rector o la rectora, amb la proposta prèvia del Consell de Departament a què s'adscriu la plaça: un catedràtic o una catedràtica d'universitat que presidirà la Comissió, i dos vocals.  
- Dos membres designats pel Consell de Departament.  
Les propostes preveuran membres suplents. Ostentarà la secretaria de la Comissió aquell o aquella integrant de menor categoria i antiguitat.  
  
La composició de les comissions haurà d'ajustar-se als principis d'imparcialitat i professionalitat dels seus components, procurant una composició equilibrada entre dones i hòmens, llevat que no siga possible per raons fundades i objectives degudament motivades, garantint-se, en tot cas, la seua necessària aptitud científica i docent.  
A les sessions podrà assistir com a observador o observadora una persona de cada una de les seccions sindicals amb representació en Taula Negociadora, que haurà de complir els mateixos requisits que les persones que integren la Comissió.  
Les comissions de Selecció es regiran quant al seu funcionament, al que establix l'article 15 i següents de la Llei 40/2015, d'1 d'octubre, de règim jurídic del sector públic, i en la normativa reguladora dels concursos per a la contractació de Professor Contractat Doctor o Professora Contractada Doctora en règim d'interinitat, aprovada en Consell de Govern de 26 d'octubre de 2016.  
Així mateix els seus membres estaran subjectes a les causes generals d'abstenció i recusació contingudes en la mencionada llei i hauran de complir els requisits establits en la normativa abans indicada.  
7.2. El nomenament dels membres que componen cada Comissió de Selecció es publicaran en la pàgina web del Servei de Selecció i Formació una vegada publicada la relació provisional de persones admeses i excloses i amb anterioritat a l'inici de les seues actuacions.  
7.3. La Comissió vetlarà perquè queden garantits els principis de mèrit, capacitat i d'igualtat de tracte i d'oportunitats entre dones i hòmens, així com la igualtat d'oportunitats de les persones amb discapacitat adoptant en el procediment les oportunes mesures d'adaptació a les seues necessitats.  
  
8. Sistema de selecció  
El procediment selectiu constarà de dos fases:  
a) Concurs de mèrits, en el que es valoraran els mèrits acreditats per cada aspirant. Es valorarà fins a un màxim de 100 punts, sense perjuí de la puntuació per mèrit preferent que poguera correspondre. Per a superar aquesta fase del procés de selecció serà necessari aconseguir com a mínim 50 punts.  
b) Entrevista. Haurà d'ajustar-se a allò que s'ha establit a continuació:  
- Es tractarà d'un acte complementari, de caràcter públic, per a valorar l'adequació de cada aspirant a la plaça convocada i versarà sobre els seus mèrits, historial acadèmic, investigador i professional, i sobre tots aquells aspectes que la Comissió considere rellevants relacionats amb el perfil docent i investigador de la plaça.  
- Tindrà un caràcter obligatori, per la qual cosa les persones aspirants que no es personen en el dia, l'hora, i el lloc fixats en la corresponent resolució de la convocatòria, es consideraran decaigudes en el seu dret en el concurs.  
- Se celebrarà després de la valoració dels mèrits al·legats per les persones aspirants, convocant només a les que hagen obtingut una puntuació igual o superior a la puntuació mínima establida en el concurs de mèrits.  
- L'ordre de realització de les entrevistes serà l'alfabètic, començant per la lletra «B», d'acord amb la Resolució de 10 de abril de 2017, de la Conselleria de Justícia, Administració Pública, Reformes Democràtiques i Llibertats Públiques.  
- Aquesta segona fase del procés de selecció es valorarà fins a un màxim de 40 punts, sent necessari per a superar-la aconseguir un mínim de 20.  
  
9. Desenrotllament del concurs  
9.1. Acte de constitució. La Comissió de Selecció, i prèviament a l'examen dels expedients, acordarà els criteris de valoració específics del concurs de mèrits, ajustats als criteris generals arreplegats en la base 8 de la Normativa de desplegament d'aquesta Universitat i que figuren arreplegats en l'annex III d'aquesta convocatòria, i, si és el cas, els de l'entrevista i els publicarà en la pàgina web del Servei de Selecció i Formació, i en els locals on la Comissió s'haja constituït i desenrotlle les seues actuacions.  
9.2. Valoració de mèrits. La Comissió, una vegada avaluats els mèrits al·legats i acreditats per les o els aspirants, publicarà en la pàgina web del Servei de Selecció i Formació, i en els locals on la Comissió s'haja constituït i desenrotlle les seues actuacions, la qualificació obtinguda per cada aspirant en cada apartat dels criteris de valoració i la convocatòria a l'entrevista a les persones aspirants que hagen obtingut, almenys, la puntuació mínima requerida per a passar a la segona fase, indicant la data, lloc i hora de celebració de la mateixa.  
  
La data de l'entrevista, que s'ajustarà al que establix la base 8, es publicarà amb una antelació mínima de 3 dies naturals i amb un termini màxim de 5 dies naturals, a comptar des de l'endemà de la seua publicació.  
  
10. Resolució del concurs  
10.1. Realitzada l'entrevista, i en el termini màxim de 20 dies a comptar des de l'endemà a la publicació de la relació definitiva de persones admeses i excloses, la Comissió de Selecció publicarà en la pàgina web del Servei de Selecció i Formació, i en els locals on la Comissió s'haja constituït i desenrotlle les seues actuacions, la puntuació atorgada a cada aspirant en l'entrevista; la puntuació total que s'obtindrà sumant les qualificacions de les dos fases del procés d'aquells o aquelles aspirants que hagen superat la segona fase i, si és el cas, la puntuació atorgada per mèrit preferent, realitzant una ordenació de major a menor puntuació i la proposta de provisió a favor de, com a màxim, tantes persones com a places a cobrir.  
  
La Comissió proposarà formalment per a la provisió de la plaça o places a aquell o aquella aspirant o aspirants que hagen obtingut la major puntuació i, subsidiàriament, per al cas de renúncia de la persona o persones proposades, a les que els seguisquen en l'ordre de puntuació, sempre que hagen obtingut la puntuació mínima necessària.  
10.2. En cas d'empat, i aquest fora entre persones de distint sexe, es donarà preferència a la persona o persones que pertanga al sexe menys representat en l'àrea de coneixement per a la que ha sigut convocada la plaça o places, segons el que estableix la base 1 d'aquesta convocatòria. Si existira la mateixa representació de sexes o si l'empat es produïx entre persones del mateix sexe, entre les persones aspirants amb la mateixa puntuació es durà a terme una votació entre els que formen part de la Comissió, donant preferència a aquell o aquella aspirant que obtinga almenys tres vots. Cada membre de la Comissió haurà de motivar el seu vot i no es considerarà vàlida l'abstenció. Si persisteix l'empat, dirimirà el vot de qualitat de qui presidisca la Comissió. La resolució de l'empat, si és el cas, també es publicarà en aquesta mateixa resolució.  
  
Contra aquesta resolució cal presentar reclamació davant de la mateixa Comissió, en el termini de 5 dies hàbils a comptar del següent a la seua publicació.  
Resoltes les reclamacions, en un termini màxim de 5 dies hàbils a comptar del següent a la data final de presentació d'aquestes, o transcorregut el termini sense que s'hagen produït, la Comissió publicarà el resultat definitiu del procés i elevarà la proposta de provisió definitiva al rector.  
Contra la proposta de provisió definitiva de la Comissió es podrà interposar recurs d'alçada davant del rector o la rectora en el termini d'un mes a comptar del següent a la seua publicació.  
El procés podrà concloure amb la proposta de la Comissió de no proveir la plaça convocada si cap de les persones aspirants aconseguirà la puntuació mínima establida en cada una de les fases establides en la base 8.  
D'acord amb l'article 32 de la Llei 39/2015, d'1 d'octubre, del procediment administratiu comú de les administracions públiques, el termini arreplegat en la base 10.1 podrà ampliar-se fins a 10 dies hàbils més, a petició de qui presidisca la comissió corresponent dirigida al rector, sempre que la sol·licitud es formule d'acord amb el que establix l'apartat tercer del mencionat article. Aquesta ampliació es farà pública en la pàgina web del Servei de Selecció i Formació. Transcorregut el termini sense que s'haja realitzat la publicació de la valoració inicial, el rector o la rectora anomenarà nova comissió per a la resolució de la convocatòria de la plaça corresponent.  
  
11. Adjudicació de les places.  
El rector resoldrà l'adjudicació definitiva, que es publicarà en la pàgina web del Servei de Selecció i Formació.  
  
12. Firma del contracte.  
12.1. En el termini de 15 dies hàbils des de la publicació de la resolució d'adjudicació en la pàgina web del Servei de Selecció i Formació, la o el candidat proposat, haurà d'acreditar en la Unitat de Gestió de Personal Docent i Investigador amb documents originals que complix els requisits relacionats en la base 2, i haurà de formalitzar el contracte i/o alta en el règim de la Seguretat Social corresponent amb la data d'inici que s'indique des del Servei de Gestió de Personal.  
12.2. Els contractes laborals del personal docent i investigador es formalitzaran per escrit d'acord amb el model que a aquest efecte ha aprovat el Consell de Govern d'aquesta Universitat.  
12.3. Les activitats docents i investigadores que s'especifiquen en la convocatòria en cap cas suposaran, per a qui obtinga la plaça, un dret de vinculació exclusiva a elles, ni limitarà la competència de la Universitat d'Alacant per a assignar-li obligacions docents relacionades amb el seu camp de coneixement quan quede justificat per raons acadèmiques.  
  
12.4. L'exercici de les places convocades quedarà sotmés a la Llei 53/1984, de 26 de desembre, i a les normes de desplegament, en matèria d'incompatibilitats.  
12.5. Les retribucions s'establiran d'acord amb allò que s'ha regulat en el Decret 174/2002, de 15 d'octubre, del Govern Valencià considerant aquelles variacions que aproven els òrgans competents d'aquesta Universitat, segons s'arreplega en l'annex IV.  
12.6. Si no es formalitza el contracte en el termini establit en aquesta base, per causa imputable a la interessada o interessat, decaurà en el seu dret, llevat que el dit termini haja sigut ampliat, a petició motivada de la candidata o candidat formulada amb anterioritat a l'expiració del mateix, pel Vicerectorat d'Ordenació Acadèmica i Professorat, i oït el director o directora del Departament a què està adscrita la plaça.  
  
  
13. Norma final  
Contra la convocatòria, les seues bases i tots els actes administratius es que deriven d'aquesta, que esgoten la via administrativa, pot interposar-se recurs contenciós administratiu davant del jutjat contenciós administratiu dels d'Alacant que resulte competent, en el termini de dos mesos comptats a partir de l'endemà de la seua publicació, de conformitat amb el que establix l'article 114 de la Llei 39/2015, d'1 d'octubre, del procediment administratiu comú de les administracions públiques, 6.4 de la Llei orgànica 6/2001 de 21 de desembre, d'universitats i 46 de la Llei 29/1998, de 13 de juliol, reguladora de la jurisdicció contenciosa administrativa, i potestativament podran interposar recurs de reposició en el termini d'un mes comptat a partir de l'endemà de la publicació de la present, davant del rector, de conformitat amb el que disposen els articles 123 i 124 de la Llei 39/2015.  
  
  
Alacant, 28 de març de 2018.- El rector, p.d. (R 19.05.2016), el vicerector d'Ordenació Acadèmica i Professorat: José Penadés Martínez.  
  
  
  
ANNEX I  
  
Plaça: DC04463  
Categoria: Professor/a Contractat/ada Doctor/a(LOU)  
Àrea de coneixement: Projectes Arquitectònics  
Departament: Expressió Gràfica, Composició i Projectes  
Activitat: docència en les assignatures de l'àrea. Investigació en Fabricació Digital i Disseny Paramètric.  
Dedicació: Temps complet de 8 hores  
Duració: Fins que es proveïsca la plaça de forma indefinida  
Centre: Escola Politècnica Superior  
Requisit lingüístic: Coneixement d'anglés a nivell C1  
  
  
  
  
  
ANNEX III  
Criteris generals de valoració de les comissions de selecció per a la contractació de professors contractats doctors  
  
1. Experiència investigadora: màxim de 60 punts sobre 100  
2. Experiència docent: màxim de 30 punts sobre 100  
3. Formació acadèmica i experiència professional: màxim de 8 punts sobre 100  
4. Altres mèrits: màxim de 2 punts sobre 100